Paġna Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+32 22964301) jew b'imejl lil COMP-MERGER-REGISTRY@ec.europa.eu jew bil-posta, bin-numru ta' referenza Nru M.9064 — TELIA COMPANY/BONNIER BROADCASTING HOLDING, fl-indirizz li ġej: fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32019M9382. Il-EUR-Lex hu l-aċċess fuq l-internet għal-liġi Ewropea. Petrol għall-magni Diżil Din in-notifika tikkonċerna l-impriżi li ġejjin: PATRIZIA Acquisition Holding delta GmbH, ikkontrollata minn Patrizia AG (flimkien imsejħa "Patrizia", il-Ġermanja), KGAL GmbH & Co. KG ("KGAL", il-Ġermanja), HIH Real Estate GmbH ("HIH", il-Ġermanja), Patrizia, KGAL u l-azzjonisti attwali ta' control.IT – HIH u Jan Körner (permezz ta' control.IT Vermögensverwaltungs KG, "CVV"), Klaus Weinert ("KW"), Rieks Westers ("RW") jakkwiżixxu skont it-tifsira tal-Artikolu 3(1)(b) u 3(4) tar-Regolament dwar l-Għaqdiet il-kontroll konġunt ta' control.IT. Il-konċentrazzjoni titwettaq permezz ta' xiri ta' ishma. Il-kummenti jridu jaslu għand il-Kummissjoni sa mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz ta' email, ta' faks jew bil-posta. Uża d-dettalji ta' kuntatt ta' hawn taħt: in in-notifika tikkonċerna l-impriżi li ġejjin: Centerbridge Partners L.P. ("Centerbridge", l-Istati Uniti tal-Amerka), AmTrust Corporate Member Limited u ċerti assi tan-negozju oħra ("AmTrust", ir-Renju Unit). Centerbridge takkwista, skont it-tifsira tal-Artikolu 3(1)(b) tar-Regolament dwar l-Għaqdiet, il-kontroll esklużiv ta' AmTrust kollha kemm hi. Il-konċentrazzjoni titwettaq permezz ta' xiri ta' ishma u assi. Centerbridge hija impriża għall-ġestjoni tal-investiment ibbażata fl-Istati Uniti tal-Amerka u ffukata fuq l-ekwità privata u l-opportunitajiet ta' investiment li jinsabu f'diffikultà. Tipprovdi wkoll servizzi ta' assigurazzjoni u riassigurazzjoni mhux tal-ħajja permezz ta' Canopius AG ("Canopius", l-Iżvizzera). AmTrust tipprovdi servizzi ta' assigurazzjoni u riassigurazzjoni mhux tal-ħajja. Il-kummenti jridu jaslu għand il-Kummissjoni sa mhux aktar tard minn għaxart ijiem wara d-data ta' din il-pubblikazzjoni. Jenħtieġ li r-referenza li ġejja tiġi dejjem speċifikata: Il-kummenti jistgħu jintbagħtu lill-Kummissjoni permezz ta' email, ta' faks jew bil-posta. Uża d-dettalji ta' kuntatt ta' hawn taħt: Akvavit jew aquavit (Kategorija 24 tal-Anness II tar-Regolament (KE) Nru 110/2008) Il-kulur tan-"Norsk Akevitt"/"Norsk Aquavit"/"Norsk Akvavit"/"Norwegian Aquavit" ivarja minn kważi mingħajr kulur għal ambra skura. Il-kontenut ta' etanol huwa bejn 37,5 % vol u 60 % vol. Il-komponenti tat-togħma joriġinaw primarjament minn distillati bbażati fuq l-etanol taż-żerriegħa tax-xibt jew tal-ħlewwa, li jiżguraw li l-aquavit ikun fih is-sustanzi volatili limonene u (S)-carvone. Id-distillati u/jew maċerati ta' ħxejjex aromatiċi u ħwawar oħrajn jistgħu jikkontribwixxu b'sustanzi volatili oħrajn bħal anisol, anetol, ewġenol, S- u R-linalool. Il-proċess ta' maturazzjoni fil-btieti jżid derivati tal-linjina bħal diversi komposti tal-gwajakolu; ewġenol; vanillina, aċidu vanilliku u sustanzi simili; tannini u polifenoli oħrajn; latton tal-ballut (β-methyl-γ-octalactone). L-aquavit huwa ġentili fuq il-palat b'togħma u b'aroma evidenti ta' ħlewwa/xibt, u b'indikazzjonijiet sottili ta' ħxejjex aromatiċi u ħwawar oħrajn. Dawn jinkludu fost l-oħrajn, anisi, żerriegħa tal-karfus, fjuri tal-kamummella, żerriegħa tal-kosbor, żerriegħa tal-bużbież, bżar tal-melegeta, qxur tal-lumi mnixxef, qxur tal-pomerans imnixxef u ħlewwa stellata. Skont iż-żmien ta' maturazzjoni, l-aromi li joriġinaw mill-bettija jkunu aktar dominanti u l-aromi li joriġinaw mill-ħwawar ikunu aktar sottili. Il-bettija żżid togħmiet bħal ċikkulata, ġewż tal-indi, qronfol, kafè, tofì, karamella, togħma affumikata u/jew ta' ġewż. L-użu tal-patata bħala materja prima huwa waħda mill-ispeċifiċitajiet tan-"Norsk Akevitt"/"Norsk Aquavit"/"Norsk Akvavit"/"Norwegian Aquavit", li tiddistingwih minn aquaviti oħrajn, li normalment jiġu prodotti miċ-ċereali bħala materja prima għall-etanol agrikolu. L-aquavit Norveġjan huwa pperċepit bħala li għandu togħma aktar ħelwa, mimlija u aktar kumplessa meta mqabbel ma' prodotti oħrajn fl-istess kategorija minħabba komposti li joriġinaw mill-bettija u l-prodotti ta' reazzjoni mill-proċess ta' maturazzjoni. L-aquavit tradizzjonalment jinxtorob waħdu f'temperatura ambjentali. Il-produzzjoni tan-"Norsk Akevitt"/"Norsk Aquavit"/"Norsk Akvavit"/"Norwegian Aquavit" isseħħ fir-Renju tan-Norveġja. Hemm ħames stadji fil-produzzjoni tan-"Norsk Akevitt"/"Norsk Aquavit"/"Norsk Akvavit"/"Norwegian Aquavit": il-produzzjoni tal-ispirtu mill-patata, id-distillazzjoni tal-ħxejjex aromatiċi u tal-ħwawar, it-taħlit ta' qabel il-maturazzjoni, il-maturazzjoni fil-bettija u t-taħlit ta' wara l-maturazzjoni u l-ibbottiljar. Il-patata, li 95 % minnha tkun ġejja min-Norveġja, titgħalla u titħallat mal-ilma. Enzimi naturali fil-forma ta' malt tax-xgħir jew enzimi eżoġeni, li jiddegradaw il-lamtu jiġu miżjuda biex joħolqu likwidu ħelu ("wash"). Il-lamtu fil-likwidu ħelu jitkisser f'zokkor mill-enzimi u l-likwidu jiġi mkessaħ. Mal-likwidu tiġi miżjuda l-ħmira kkultivata biex tibda l-fermentazzjoni, li fiha z-zokkor fil-likwidu jiġi konvertit f'etanol, alkoħol ieħor u konġeneri. Il-likwidu ffermentat imbagħad jiġi distillat f'lottijiet jew b'mod kontinwu f'lampik bil-kolonna. Fil-lampik bil-kolonna, il-fluss ta' likwidu jgħaddi minn sensiela ta' platti. Fil-bażi tal-kolonna jiġi applikat il-fwar biex il-likwidu jissaħħan sa temperaturi tat-togħlija, u b'hekk jinħoloq fwar li jgħaddi minn ġol-platti mtaqqba li jneħħu l-alkoħols u l-konġeneri mill-fażi likwida. Il-fwar rikk bl-alkoħol jiġi kkondensat fl-ogħla parti tal-kolonna. L-ispirtu finali jkollu kontenut ta' alkoħol minimu ta' 96,0 % volum ta' etanol, li ma jkunx fih aktar minn 10 g metanol għal kull ettolitru ta' 100 % etanol. Id-distillati tal-ħwawar jiġu prodotti f'lampiki bil-borma tar-ram li jneħħi s-sustanzi morri kollha u l-kulur. Il-kuntatt bejn il-komponenti volatili u l-uċuħ tar-ram tal-lampiki jneħħi l-komponenti ta' togħmiet mhux mixtieqa, bħal komposti li fihom il-kubrit. L-ewwel ftit litri tad-distillat ("head") u l-aħħar litri tad-distillat ("tails") jintremew. L-hekk imsejħa "qalba" tad-distillat tinżamm u tintuża għall-aquavit. Fil-produzzjoni Norveġiża tal-aquavit, il-punt tat-tmiem tal-"qalba" miġbura huwa aktar bikri minn dak li normalment huwa għall-bqija tal-kategorija. Dan jipprovdi distillati tal-ħwawar tal-Aquavit Norveġiż li huma aktar friski u ħfief, meta mqabbla ma' prodotti oħrajn fil-kategorija. Id-distillat jew distillati tal-ħwawar jistgħu jiġu miżjuda direttament fil-btieti tal-injam għall-maturazzjoni, jew jistgħu jitħalltu mal-etanol, ilma, zokkor jew ħwawar imrattba fid-diskrezzjoni ta' min iħallat. Fin-Norveġja, l-aquavit, jiġifieri l-ispirtu mħawwar, jitħalla jimmatura mill-inqas sitt xhur fi btieti tal-injam ta' inqas minn 1 000 l jew għal mill-inqas 12-il xahar fi btieti ta' aktar minn 1 000 l. Id-differenza bejn iż-żminijiet ta' maturazzjoni fil-btieti ta' daqsijiet differenti hija dovuta għall-ġeometrija tal-btieti peress li l-erja tal-wiċċ tal-bettija taffettwa l-estrazzjoni tal-komponenti tat-togħma u l-evaporazzjoni tal-komposti volatili, li jaffettwa l-iżvilupp tat-togħma tal-aquavit. Il-btieti l-kbar għandhom erjas tal-wiċċ iżgħar b'rabta mal-volum fil-btieti, meta mqabbla ma' btieti iżgħar, u ż-żmien ta' maturazzjoni jittawwal biex jiġi żgurat l-effett fuq it-togħma. Tradizzjonalment ġew prodotti aquaviti immaturati minn sitt xhur sa bosta deċennji. Il-btieti li jintużaw tradizzjonalment huma btieti tal-ballut li jkunu ntużaw qabel biex jiffermentaw xorb spirituż bħal Sherry, Madeira u port. Jintużaw ukoll btieti ġodda għall-maturazzjoni tal-aquavit. Il-maturazzjoni fil-btieti hija importanti għall-perċezzjoni organolettika tan-"Norsk Akevitt"/"Norsk Aquavit"/"Norsk Akvavit"/"Norwegian Aquavit", u l-kwalitajiet organolettiċi li jagħmluh uniku fil-kategorija tal-aquavit. Waqt il-maturazzjoni fil-bettija, il-komposti tat-togħma u tal-kulur jiġu estratti direttament mill-injam u mill-prodotti tal-makromolekuli tal-injam dekomposti. Dawn il-molekuli jinkludu, fost oħrajn, derivati tal-linjina bħal diversi komposti tal-gwajakolu (li jagħtu togħma affumikata, pikkanti u simili għall-qronfol); ewġenol (li jagħti togħma simili għall-qronfol); vanillina, aċidu vanilliku u sustanzi simili (li jagħtu togħma ħelwa, simili għall-vanilla). Tannini u polifenoli oħrajn jiġu estratti mill-injam, bħalma huwa l-latton tal-ballut (β-methyl-γ-octalactone) li jżid togħmiet ħelwin ta' injam u ġewż tal-indi. Dawn il-karatteristiċi ma ssibhomx f'aquaviti li ma jiġux immaturati fil-btieti. Barra minn hekk, iseħħu reazzjonijiet bejn il-komponenti tal-injam u l-kostitwenti tal-ispirtu li jkun qed jimmatura; bejn l-estazzjonijiet tal-injam biss u bejn il-komponenti tad-distillat biss, li jipproduċi aktar komponenti ta' togħmiet. Dawn il-molekoli jinkludu, iżda mhumiex limitati biss, għall-aċetaldejide u għall-aċidu aċetiku. L-ossidazzjoni tal-komponenti volatili mill-ħwawar distillati ttaffi l-impressjoni tat-togħma tal-ħwawar u tagħti lill-aquavit sensazzjoni lixxa fil-ħalq mingħajr ħruq. Dan iseħħ irrispettivament mill-età u mill-użu preċedenti tal-bettija. It-tielet, l-evaporazzjoni ta' komposti volatili waqt il-maturazzjoni tibdel il-karattru tal-ispirtu. Waqt li l-ilma u l-etanol jevaporaw mill-btieti waqt il-maturazzjoni, il-konċentrazzjoni tal-etanol tal-prodott fil-bettija tinbidel. Dan jaffettwa s-solubbiltà tal-komposti tat-togħma bħal-lattoni, it-tannini u d-derivati tal-linjina. Il-proporzjon ta' etanol għal ilma jiddependi fuq it-temperatura u l-umdità tal-maħżen. Il-maturazzjoni fil-btieti hija unika għall-proċess tal-produzzjoni tradizzjonali Norveġiż u tiddistingwi lin-"Norsk Akevitt"/"Norsk Aquavit"/"Norsk Akvavit"/"Norwegian Aquavit" minn aquaviti oħrajn. Wara l-maturazzjoni, l-aquavit Norveġiż minn diversi btieti tal-istess lott ta' produzzjoni jew ta' lottijiet differenti jitħallat sabiex jinkiseb aquavit b'togħma bilanċjata u kumplessa. It-togħma tista' tiġi aġġustata b'ammonti żgħar ta' distillati ta' ħwawar. L-aquavit jista' jiġi miżjud biz-zokkor, iżda ma jridx jaqbeż kontenut ta' materja niexfa ta' 15-il g għal kull litru. Min iħallat jista' jżid kulur ordinarju tal-karamella sabiex jaġġusta l-kulur tal-prodott finali. L-aquavit Norveġiż jikseb il-kulur tiegħu l-aktar mill-maturazzjoni fil-btieti tal-injam, madankollu, hemm varjazzjonijiet minn bettija għal oħra fl-ammont ta' komponenti tal-kulur li jinħallu fl-aquavit u b'hekk jagħtu kulur differenti lill-kontenut ta' kull bettija. Min iħallat jipprova jipproduċi prodott finali bi kwalità konsistenti, u għalhekk jista' jkun meħtieġ li jintuża ammont żgħir ta' karamella ordinarja biex il-kulur jiġi aġġustat. Il-kulur tal-karamella ordinarja jiġi miżjud biss bħala sustanza li tagħti l-kulur, u mhux għat-togħma jew għall-ħlewwa. L-aquaviti Norveġiżi jiġu ffiltrati qabel l-ibbottiljar biex jitneħħew il-partiċelli tal-injam li setgħu akkumulaw fl-ispirtu waqt il-maturazzjoni fil-bettija. L-aquavit jista' jiġi stabilizzat permezz ta' ffiltrar tat-tkessiħ biex tiġi evitata l-formazzjoni ta' ċpar tal-kesħa fil-prodott ibbottiljat. In-"Norsk Akevitt"/"Norsk Aquavit"/"Norsk Akvavit"/"Norwegian Aquavit" għandu kemm reputazzjoni kif ukoll kwalità speċjali li huma marbuta maż-żona ġeografika demarkata. L-ewwel evidenza dokumentata li l-aquavit kien prodott fin-Norveġja tmur lura għall-1531, meta pakkett li kien fih dan l-aquavit intbagħat min-nobbli Eske Bille f'Bergen lill-aħħar arċisqof tan-Norveġja, Olav Engelbrektsson. Fl-1776, Christopher Blix Hammer li għex fil-komunità Melbostad f'Hadeland, ippubblika d-dissertazzjoni "Chymiskoeconomisk Afhandling om norske Akeviter, Bær-Tinkturer og Bær-Safter" ("Dissertazzjoni kimika-ekonomika dwar l-aquaviti Norveġiżi, il-maċerati tal-frott artab u l-meraq tal-frott artab"). Id-dokument jiddeskrivi l-produzzjoni ta' aquaviti mill-ispirtu taċ-ċereali kkombinat ma' diversi ħxejjex aromatiċi u ħwawar. Christopher Blix Hammer jiddeskrivi wkoll l-aquavit Norveġiż fin-"Norsk Kogebok" ("Ktieb tat-Tisjir Norveġiż") ippubblikat fl-1793. Għalkemm l-ewwel aquaviti Norveġiżi kienu jsiru mill-ispirti taċ-ċereali, il-patata saret il-materja prima preferuta mill-1830 'il quddiem. L-ewwel dokumentazzjoni dwar l-użu tal-patata bħala materja prima għall-produzzjoni tal-ispirtu fin-Norveġja tmur lura għall-1791 f'ittra lir-re Daniż-Norveġiż f'Kopenħagen, li kien jikkontrolla l-produzzjoni tal-ispirtu f'dak iż-żmien. L-introduzzjoni tal-patata fil-biedja Norveġiża salvat lin-Norveġiżi mill-ġuħ, minħabba minn żieda tripla fir-rendiment tal-lamtu għal kull metru kwadru ta' għalqa meta titkabbar il-patata minflok iċ-ċereali. Il-patata kienet apprezzata aktar meta ġie skopert li jistgħu jintużaw l-enzimi tal-malt tax-xgħir biex jitkisser il-lamtu f'zokkor fermentabbli, u l-patata saret il-materja prima preferuta għall-produzzjoni tal-aquavit. Il-fatt li l-aquavit Norveġiż huwa magħmul mill-patata Norveġiża huwa għarfien ġenerali, u l-aspettattiva ta' dan mill-konsumaturi tal-aquavit fin-Norveġja jagħmluh parti importanti mir-reputazzjoni tal-aquavit Norveġiż. It-tradizzjoni tal-kummerċ tal-ħwawar tmur lura għaż-żminijiet medjevali. Il-ħlewwa u ż-żerriegħa tax-xibt ilhom jintużaw bħala rimedju għad-diġestjoni ta' ikliet tradizzjonali sustanzjużi Norveġiżi u għaldaqstant kienu l-ħwawar favoriti għall-produzzjoni ta' spirtu mħawwar, jiġifieri l-aquavit. Il-familja Norveġiża Lysholm kienet il-pijuniera tal-maturazzjoni tal-aquavit fil-btieti, kemm fuq il-baħar kif ukoll fuq l-art. L-istorja ta' dan tenfasizza l-oriġini tal-Aquavit Norveġiż. Il-maturazzjoni tal-aquavit tmur lura għall-1807. Sentejn qabel, Catharina Lysholm bagħtet ħames btieti tal-ballut bl-aquavit Norveġiż lejn l-Indji tal-Lvant fuq il-vapur "Throndhjems Prøve". Billi l-Kaptan ma rnexxilux ibigħ l-ispirtu Norveġiż, huwa reġa' lura bih in-Norveġja. Kien maħsub li l-aquavit ma baqax tajjeb tul il-vjaġġ, iżda meta ndaq irriżulta li l-ispirtu kien fil-fatt immatura u l-kwalità tjiebet ħafna. Il-familja Lysholm żammet dan il-fatt sigriet, u meta waqqfu d-distillerija tagħhom fi Trondheim fl-1821, l-aquavit ġie mmaturat fi btieti tal-inbid ta' saħħa kbira. Il-kombinazzjoni ta' maturazzjoni tal-aquavit fuq il-baħar ma' esportazzjoni kbira ta' ħut mielaħ lejn l-Amerika ta' Isfel, ġiet stabbilita l-eqdem marka ta' aquavit – "Linie Aquavit". Il-parti tal-isem "linie" tirreferi għall-qsim tal-ekwatur, li jimmassimizza l-effett tal-maturazzjoni. Id-distillerija ta' Lysholm bniet l-imħażen tagħha qrib il-baħar fi Trondheim, peress li skoprew li l-umdità ogħla qrib il-baħar kienet tiffavorixxi l-maturazzjoni tal-aquavit meta mqabbla mal-imħażen xotti interni. Id-distillerija Lysholm kienet pijuniera tal-maturazzjoni fil-btieti tal-aquavit Norveġiż, iżda bl-ebda mod ma kienu l-uniċi li pproduċew l-aquavit b'dak il-mod. Is-suċċess kbir ta' Lysholm bl-aquavit immaturat fil-btieti ħajjar lid-distilleriji stabbiliti mill-1856 biex jagħmlu l-istess, u l-maturazzjoni fil-btieti saret parti essenzjali mill-produzzjoni tal-aquavit Norveġiż. Ir-riċetti minn dawn id-distilleriji jindikaw li l-aquaviti jistgħu jitħallew jimmaturaw għal 20 sa 30 sena biex jipproduċu l-aqwa prodotti. Fl-1916, il-projbizzjoni fin-Norveġja għamlet illegali l-produzzjoni u l-konsum tax-xorb spirituż. Meta l-projbizzjoni ġiet imneħħija fl-1927, il-gvern Norveġiż żamm il-kontroll tal-produtturi tal-ispirti Norveġiżi permezz ta' monopolju tal-produzzjoni tal-istat li ħa d-drittijiet tar-riċetti kollha tal-ispirti, tat-tagħmir u tal-marka preċedenti. Matul it-78 sena ta' monopolju tal-produzzjoni sal-2005, l-iżvilupp tal-prodott u l-kura tal-kategorija ma ġewx adattati għas-suq. Dan ifisser li r-riċetti tal-produtturi tal-ispirti ta' qabel il-projbizzjoni fil-parti l-kbira tagħhom ma nbidlux f'dan il-perjodu. Ġiet stabbilita leġiżlazzjoni Norveġiża li tiddetermina l-użu tal-maturazzjoni fil-btieti għall-produzzjoni tan-"Norsk Akevitt"/"Norsk Aquavit"/"Norsk Akvavit"/"Norwegian Aquavit" biex jiġu protetti l-metodi ta' produzzjoni tradizzjonali Norveġiżi tal-aquavit, u li tiżgura li kwalunkwe prodott bl-isem ta' "Norsk Akevitt"/"Norsk Aquavit"/"Norsk Akvavit"/"Norwegian Aquavit" isegwi r-rekwiżiti msemmija. Wara li ntemm il-monopolju tal-produzzjoni fl-2005, stabbilixxew irwieħhom diversi produtturi ġodda, li jipproduċu varjetà ta' Aquaviti Norveġiżi li jsegwu l-istess metodi ta' produzzjoni tradizzjonali deskritti qabel. Fix-xena internazzjonali tal-aquavit, il-maturazzjoni sistematika fil-btieti hija dik li tiddistingwi l-aquavit Norveġiż minn aquaviti oħrajn. Din ħolqot ukoll ir-reputazzjoni internazzjonali tal-aquavit Norveġiż, kemm storikament u f'dawn l-aħħar snin. L-aquaviti Norveġiżi kisbu diversi premjijiet f'kompetizzjonijiet dinjija bħas-San Francisco World Spirits Competition, China Wine & Spirits Award, International Wine & Spirits Competition, International Spirits Challenge, Berlin International Spirits Competition, New York Spirit competition, l-Espożizzjoni Internazzjonali ta' Brussell (1897), Il-Fiera Dinjija ta' Kopenħagen (1888), Il-Fiera Dinjija f'Bergen (1898), u l-Expo dinjija tar-Renju Unit (1907). In-"Norsk Akevitt"/"Norsk Aquavit"/"Norsk Akvavit"/"Norwegian Aquavit" huwa aquavit distintiv, li juża diversi formuli ta' distillati ta' ħwawar differenti, riċetti ta' taħlit, ħinijiet ta' maturazzjoni fil-btieti u riċetti ta' taħlit ta' wara l-maturazzjoni. Kull waħda minn dawn il-fażijiet hija essenzjali għall-ħolqien tal-karattru tipiku tal-aquavit Norveġiż. L-għażla tal-ħwawar użati fil-produzzjoni tad-distillati tal-ħwawar hija ta' importanza kruċjali fil-karattru tal-ispirtu. Id-daqs u l-għamla tal-lampiki bil-borma użati fil-manifattura tad-distillati tal-ħwawar jaffettwaw id-distillat tal-ħwawar prodott, u b'hekk jiffurmaw il-karattru tal-prodott finali. Id-daqs u l-għamla tal-lampiki bil-borma jvarjaw minn produttur għal produttur, u jagħtu lil kull produttur tal-aquavit prodott uniku. L-għażla tad-distillat tal-ħwawar tal-"qalba" ukoll tvarja bejn il-produtturi, u dan ikompli jżid l-uniċità individwali tal-aquaviti Norveġiżi. Il-fażi tal-maturazzjoni fil-bettija tikkontribwixxi għat-togħma, l-aroma u l-komponenti sensorji uniċi għan-"Norsk Akevitt"/"Norsk Aquavit"/"Norsk Akvavit"/"Norwegian Aquavit". Minħabba li l-maturazzjoni fil-bettija żżid il-komponenti tat-togħma tal-ispirtu, l-aquavit Norveġiż jinxtorob f'temperatura ambjentali, għall-kuntrarju ta' aquaviti mhux immaturati fil-btieti, li normalment jinxtorbu kesħin. L-esperjenza u l-għarfien espert tal-individwi fil-produzzjoni tan-"Norsk Akevitt"/"Norsk Aquavit"/"Norsk Akvavit"/"Norwegian Aquavit" huma essenzjali biex jinkiseb il-karattru tradizzjonali magħruf tal-ispirtu. Id-distillatur jiġġestixxi l-produzzjoni tad-distillati tal-ħwawar użati. L-għarfien u l-esperjenza tad-distillatur huma essenzjali biex tinkiseb il-kwalità ġusta tad-distillat tal-ħwawar tal-"qalba". Dak li jħallat juża x-xamm, it-togħma u l-għarfien sabiex iħallat l-aquavit qabel il-maturazzjoni fil-btieti. Ir-riżultat tal-maturazzjoni jiddependi fuq il-previżjoni tal-proċess ta' maturazzjoni ta' dak li jħallat u fuq l-istint tiegħu ta' kif il-maturazzjoni se taffettwa lill-aquavit. Wara l-maturazzjoni, il-ħila ta' dak li jħallat hija essenzjali biex jitħalltu l-btieti biex jinkiseb prodott konsistenti u ta' kwalità għolja. Ir-rekwiżiti bażiċi huma stipulati fir-Regolament tal-(KE) Nru 110/2008 kif inkorporat fil-Ftehim ŻEE u implimentat fit-Taqsima 2 tar-Regolament Norveġiż Nru 1148 tal-11 ta' Ottubru 2006 dwar ix-xorb spirituż u x-xorb aromatizzat. Kwalunkwe prodott tikkettat u distribwit bl-isem "Norsk Akevitt"/"Norsk Aquavit"/"Norsk Akvavit"/"Norwegian Aquavit" huwa protett mid-dispożizzjonijiet speċjali tat-Taqsima 6a tal-Kapitolu III tar-Regolament Norveġiż dwar ix-xorb spirituż u x-xorb aromatizzat, u għaldaqstant għandu jkun konformi magħhom: It-Taqsima 6a tar-Regolament Norveġiż tirrikjedi li l-aquavit irid ikun prodott fin-Norveġja; li 95 % tal-patata materja prima trid titkabbar fin-Norveġja; u li l-etanol u l-aquavit iridu jiġu prodotti fin-Norveġja. Barra minn hekk, l-aquavit irid jitħalla jimmatura fin-Norveġja fi btieti tal-injam għal mill-inqas sitt xhur fi btieti iżgħar minn 1 000 l jew għal mill-inqas 12-il xahar fi btieti akbar minn 1 000 l. Fil-qoxra, fil-werrej, u fit-titolu f'paġna 1, "IL-KUNSILL", "IL-PARLAMENT EWROPEW IL-KUNSILL IL-KUMMISSJONI EWROPEA".
Extracted from C_239_2019.html